ΓΡΑΠΤΗ ΕΡΩΤΗΣΗ E-0012/02

υποβολή: Rodi Kratsa-Tsagaropoulou (PPE-DE) προς το Συμβούλιο

(23 Ιανουαρίου 2002)

Θέμα: Χρηματοδότηση MEDA και πολιτισμός

Στα πλαίσια των διατάξεων των κανονισμών MEDA I και MEDA II,πάρχει ρητή πρόβλεψη για την προώθηση της πολιτιστικής συνεργασίας στα πλαίσια της ευρωμεσογειακής εταιρικής σχέσης· Έως σήμερα, έκφραση αυτής της πολιτικής αποτελεί το πρόγραμμα Heritage, το οποίο επικεντρώνεται κατά κύριο λόγο στην πολιτιστική κληρονομιά και την αρχιτεκτονική παράδοση των εταίρων.

Πιστεύει το Συμβούλιο, με δεδομένη την παρούσα πολιτική συγκυρία που επιβάλλει την αλληλοκατανόηση και τη σύσφιξη των σχέσεων μεταξύ των λαών της Ευρωπαϊκής Ένωσης και αυτών των χωρών εταίρων, ότι η επεξεργασία και εφαρμογή ενός νέου προγράμματος για την πολιτιστική συνεργασία (διάδοση της τέχνης, της ιστορίας, της φιλοσοφίας και της θρησκείας) κρίνεται απαραίτητη· Αν ναι, θεωρεί το Συμβούλιο ότι πρέπει να δημιουργηθούν νέες δομές και δυνατότητες ούτως ώστε ο ευρωμεσογειακός διαπολιτιστικός διάλογος και συνεργασία να πάρουν πνοή και ώθηση και να αποτελέσουν παράγοντα προσέγγισης, εμπιστοσύνης και σταθερότητας στην περιοχή·

Απάντηση

(13 Μαΐου 2002)

1. Το Συμβούλιο συμμερίζεται απολύτως τις συστάσεις της Αξιότιμης Κυρίας. Πράγματι, κατά την ευρωμεσογειακήπουργική σύνοδο της 5ης και 6ης Νοεμβρίου 2001 στις Βρυξέλλες, οι Υπουργοί παραδέχτηκαν τη σπουδαιότητα της Διαδικασίας της Βαρκελώνης ως κατάλληλου και ανεγνωρισμένου εργαλείου, χάρις στο οποίο προάγεται ο επί ίσοις όροις διάλογος μεταξύ πολιτισμών. Αποφάσισαν να συνεχίσουν τον αγώνα κατά πάσης μορφής ρατσισμού, θρησκευτικών προκαταλήψεων και στερεοτύπων, και να εργασθούν για την ενίσχυση τουπάρχοντος διαλόγου μεταξύ πολιτισμών, δίνοντας ιδιαίτερη έμφαση στους νέους, την παιδεία και τα μέσα ενημέρωσης.

Όσον αφορά το ειδικό πρόγραμμα Hritage, οι Υπουργοί σημείωσαν την επιτελεσθείσα πρόοδο και την έναρξη της β φάσης του προγράμματος στις αρχές του 2001. Έτσι, στα τέλη Δεκεμβρίου 2001,πεγράφησαν οκτώ σχέδια συνολικού κόστους 17 περίπου εκατομμυρίων ευρώ, πολύ σύντομα δε θα αρχίσει η εφαρμογή τους. Τα σχέδια αυτά καλύπτουν ευρύτατα πεδία δραστηριοτήτων, όπως π.χ. την ανάδειξη των πολιτιστικών αγαθών και της κοινής πολιτιστικής μνήμης, την αξιοποίηση των οδών της τεχνογνωσίας, την κοινή μουσική κληρονομιά, την πολιτιστική κληρονομιά, ιδίως την προϊστορική, και την προαγωγή της συνείδησης του ενιαίου χαρακτήρα της, και την εισαγωγή των νέων τεχνικών πληροφόρησης και επικοινωνίας.

2. Έκτοτε, η πολιτιστική συνεργασία συγκαταλέγεται μεταξύ των προτεραιοτήτων της ισπανικής προεδρίας, η οποία επιδιώκει τηνιοθέτηση από τηνπουργική διάσκεψη της Βαλένσια ενός προγράμματος-πλαισίου το οποίο θα αποσκοπεί στην προώθηση του διαλόγου μεταξύ πολιτισμών και θα εστιάζεται στους νέους, την παιδεία και τα μέσα ενημέρωσης.

Ειδικότερα:

- όσον αφορά τους νέους, θαποστηριχθούν οι προσπάθειες της Επιτροπής για έναρξη της β φάσης του περιφερειακού προγράμματος Νεολαία,

- όσον αφορά την παιδεία, θα ενισχυθεί η συνεργασία μεταξύ πανεπιστημίων ένθεν κακείθεν της Μεσογείου, χάρις στηνπαγωγή των μεσογειακών εταίρων στο πρόγραμμα Tempus, τη βοήθεια για τον εκσυγχρονισμό των πανεπιστημιακών σπουδών και την προώθηση της επιμόρφωσης και ανταλλαγής καθηγητών.

Για το σκοπό αυτό, θα πρέπει να συσταθεί ένα ευρωμεσογειακό ίδρυμα το οποίο πρωτίστως θα αφορά τους διδάσκοντες στη στοιχειώδη και τη μέση εκπαίδευση, με ανεξάρτητη δομή, ειδικά προσανατολισμένη στην προώθηση της χρησιμοποίησης των νέων τεχνολογιών,

- όσον αφορά τα μέσα ενημέρωσης, θα καταρτισθεί περιφερειακό πρόγραμμα σχετικά με την πληροφόρηση και την επικοινωνία, με στόχο τη μεγαλύτερη προβολή της Διαδικασίας.

Τέλος, στις 3 Ιουνίου 2002 θα διοργανωθεί στη Βιέννη σεμινάριο σχετικά με τον ρόλο των ευρωμεσογειακών μέσων ενημέρωσης, με σκοπό να αναλυθεί το πώς ο κάθε εταίρος αντιλαμβάνεται τους άλλους και να προταθούν δράσεις που θα ενσωματωθούν στο προαναφερθέν περιφερειακό πρόγραμμα πληροφόρησης και επικοινωνίας.